钦定古今图书集成/明伦汇编/官常典/第605卷 > 胡士容
## 钦定古今图书集成/明伦汇编/官常典/第605卷 > 胡士容

按《黄州府志》：“士容，字仁常，万历庚戌进士，授嘉定令，
调长洲，累迁山西参议，兵备蓟州。魏珰、崔呈秀荐其
妻弟为材官，拂然绝之。有奸赃，吏捕急，投崔氏第取
论如法。郡邑为忠贤立生祠，禁不许诬逮镇抚狱，拟
赃七千，蓟人及长洲民闻之，咸输镪以代。崇祯初，起
参政，驻甘州，一夕无疾卒。”